FANCY พุ่ง 14% สวนภาวะตลาด! มูลค่าซื้อขายทะลุ 43 ลบ.รับผถห.ใหญ่เก็บหุ้นดึงความเชื่อมั่น
FANCY พุ่ง 14% สวนภาวะตลาด! มูลค่าซื้อขายทะลุ 43 ลบ.รับผถห.ใหญ่เก็บหุ้นดึงความเชื่อมั่น ล่าสุด ณ เวลา 11.29 น. ราคาอยู่ที่ 1.31 บาท บวก 0.16 บาท หรือ 13.91% สูงสุดที่ระดับ 1.37 บาท ต่ำสุดที่ระดับ 1.18 บาท ด้วยมูลค่าซื้อขายที่ 43.77 ล้านบาท
8 พ.ค. 2561

ผู้สื่อข่าวรายงานว่า หุ้นบริษัท แฟนซีวู๊ด อินดัสตรีส จำกัด (มหาชน) หรือ FANCY ณ เวลา 11.29 น. ราคาอยู่ที่ 1.31 บาท บวก 0.16 บาท หรือ 13.91% สูงสุดที่ระดับ 1.37 บาท ต่ำสุดที่ระดับ 1.18 บาท ด้วยมูลค่าซื้อขายที่ 43.77 ล้านบาท ขณะที่ดัชนีตลาดหุ้นไทยโดยรวมปรับตัวลง 11 จุด

โดยราคาหุ้น FANCY ปรับตัวขึ้นแรง ภายหลังจากสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) รายงานการได้มา หุ้นของบมจ. แฟนซีวู๊ดอินดัสตรีส โดย นายปฐมภพ ชื่นพาณิชย์กิจ ซึ่งเป็นการได้มา  เมื่อวันที่ 3 พ.ค.2561 จำนวนหลักทรัพย์ที่ได้มาคิดเป็น  2.49% ของสิทธิออกเสียงทั้งหมดของกิจการ จำนวนหลักทรัพย์ภายหลังการได้มาคิดเป็น  5.56% ของสิทธิออกเสียงทั้งหมดของกิจการ
สำหรับโครงสร้างผู้ถือหุ้นใหญ่ของบริษัทก่อนทำรายการมีดังนี้
ขณะที่ในวันนี้มีการซื้อขายอย่างหนาแน่น ส่งผลให้มูลค่าซื้อขายอยู่ที่ระดับ 44 ล้านบาท จากปกติมูลค่าซื้อขายเฉลี่ยราว 1- 3 ล้านบาทต่อวันเท่านั้น
อย่างไรก็ตามผลประกอบการของบริษัทนับตั้งแต่ปี 2558 ยังประสบกับผลขาดทุนสุทธิมาอย่างต่อเนื่อง โดยผลประกอบการล่าสุดปี 2560 มีผลขาดทุนสุทธิ 86.78 ล้านบาท จากช่วงเดียวกันเมื่อปีก่อนขาดทุนสุทธิ 137.82 ล้านบาท